iyáṃ te rā́ṇmitrā́ya yantā̀si yámana ūrjé tvā vŕ̥ṣṭyai tvā prajā́nāṃ tvā́dhipatyāyétīdaṃ te rājyámabhíṣikto 'sī́tyetánmitrásya tváṃ yantā̀si yámana ūrjé ca nó 'si vŕ̥ṣṭyai ca no 'si prajā́nāṃ ca na ā́dhipatyāyāsītyúpabruvata evaìnametádetásmai naḥ sárvasmā ásyetásmai tvā sárvasmā abhyáṣicāmahī́ti tásmādu hedám mānuṣaṃ rā́jānamabhíṣiktamúpabruvate